**Sara Yassine**

Helô, fy enw i yw Sara a dwi’n byw yng Nghaerdydd. Ers graddio gyda gradd mewn hanes dwi wedi gweithio yn y cyfryngau, yn y byd addysg fel athrawes, a nawr dwi’n gweithio yn y gwasanaeth sifil. Byddwn i wrth fy modd yn ychwanegu ‘llyfrgellydd’ at y rhestr swyddi rywbryd!

Dwi wastad wedi bod yn hoff o ddarllen. Roedd llyfr yn fy nwylo drwy’r dydd pan oeddwn yn iau, ac roeddwn i hyd yn oed yn fonitor y llyfrgell ysgol ar un adeg. Roeddwn i’n mynd i’r llyfrgell leol ger fy nhŷ i’n aml hefyd ac yn benthyg cymaint o lyfrau ag y medrwn (o’r hyn dwi’n ei gofio, 10 oedd y mwyaf ar un tro – er mawr siom i mi). Fel llawer o blant eraill, fy hoff awdures oedd Enid Blyton ond roeddwn i’n mwynhau llyfrau Jacqueline Wilson a Roald Dahl hefyd.

Roedd gen i ddychymyg byw fel plentyn – rhywbeth a oedd yn bendant yn gysylltiedig â’r holl ddarllen. Mae darllen hefyd yn grêt er mwyn gwella eich geirfa a’ch dull ysgrifennu, ac os ydych chi’n dewis y llyfrau cywir, gallwch ddod yn fwy caeth iddyn nhw nag i’ch ffôn symudol.

Er yr holl ddarllen wnes i fel plentyn, roedd y llyfrau i gyd yn rhai Saesneg. Bellach dwi’n ceisio dal i fyny a darllen mwy yn y Gymraeg, gan ei fod yn ffordd hawdd iawn o wneud yn siŵr fod yr iaith yn rhan o ’mywyd bob dydd. Dwi’n mwynhau darllen fy hoff *genres* yn y Gymraeg, ac yn methu credu ei bod hi wedi cymryd cyhyd i mi i’w darganfod nhw!

Mae’n fraint, felly, cael bod yn rhan o’r panel eleni. Dwi’n edrych ymlaen yn fawr at weld beth sydd ar gael i blant heddiw, a hefyd gweld yr hyn y collais allan arno – er, dwi’n siŵr bydda i’n mwynhau darllen lot ohonyn nhw fel oedolyn!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hello, my name is Sara and I live in Cardiff. Since graduating with a degree in history, I have worked in the media, in education as a teacher, and now work in the civil service. I would love to add ‘librarian’ to the list at some point!

I’ve always loved reading. There was a book in my hands all day when I was younger and I was even a monitor of the school library at one time. I was in the local library near my house often too, and always borrowed as much as I could (from what I remember, 10 was the maximum allowed in one go, much to my dismay). Like many other children, my favourite author was Enid Blyton, but I also enjoyed Jacqueline Wilson and Roald Dahl books.

I had a vivid imagination as a child, something that was definitely related to all the reading. Reading is also great to improve your vocabulary and writing method – and if you choose the right books, you can become more addicted to them than to your mobile phone.

Despite all the reading I did as a child, the books were all English. I am now trying to catch up and read more in Welsh, as it’s a very easy way of making sure that the language is part of my everyday life. I enjoy reading my favourite genres in Welsh and can’t believe it took so long for me to discover them!

It is therefore a privilege to be able to be part of the panel this year. I’m really looking forward to seeing what’s available for children today, and also seeing what I missed out on – although I’m sure I will enjoy a lot of them as an adult!